Rêxistina Perwerdeyî, Zanistî û Kulturî yê Neteweyanê Yewbîyayeyan (UNESCO) seba ke bale bianca ziwananê ke binê rewşêka bitehluke de yê ser 21ê Sibate sey Roja Ziwanê Dayîke ya Mîyanneteweyîye îlan kerde. Merkezê Cigêrayîşanê Dêrsimî bi wesîleya Roja Ziwanê Dayîke ya Mîyanneteweyîye 22ê sibate (roja yewşemeyî) de bi nameyê ''Bingeyê Ziwanê Kirmanckî'' panelêk serûber bikero. Panel de Hakan Kerîmoglu do derheqê ziwanê kirmanckî de pêşkêşêk bikero.
Hetê bînî ra roja 23ê sibate (roja dişemeyî) de zî Komeleya Pulurijan seba Roja Ziwanê Dayîke ya Mîyanneteweyîye bi şîara ''Ziwanê ma rayberê ma yo'' bernameyêk bikero. Bername de hunermend Dogan Çelîk do bivejo sehne ser û bi deyîran hunerê xo pêşkêş bikero.
Zanayîşê derheqê bernameyan de wina yê
Aktîvîteya Merkezê Cigêrayîşê Dêrsimî
Panel: Bingeyê Ziwanê Kirmanckî
Panelîst: Hakan Kerîmoglu
Ca: Bînaya Merkezê Cigêrayîşanê Dêrsimî-Taksîm, Îstanbul
Tarîx: 22ê Sibate
Saete: 17:00
Aktîvîteya Komeleya Pulurijan

Hunermend: Dogan Çelîk

Ca: Komeleya Pulurijan - Sancaktepe, Îstanbul
Tarîx: 23ê Sibate

Saete: Mabênê 14:00-19:00
